wickkiey/tamil-wikipedia-chunked huggingface dataset:
# இளமை ஊஞ்சலாடுகிறது

## நடிகர்கள்

- கமல்ஹாசன் - பிரபு
- ரசினிகாந்த் - முரளி
- ஸ்ரீபிரியா - பத்மா
- ஜெயசித்ரா - ஜெயந்தி
- சந்தான பாரதி - (சிறு தோற்றம்)
# இளமை ஊஞ்சலாடுகிறது

## தயாரிப்பு

இப்படத்திற்காக இசையமைக்க முதலில் எம். எஸ். விஸ்வநாதன் முடிவு செய்தார் ஸ்ரீதர். பின்னர் மாறுதல் செய்யப்பட்டு இளையராஜா ஒப்பந்தம் செய்யப்பட்டார். இப்படத்தில் பி. வாசு மற்றும் சந்தான பாரதி உதவி இயக்குநராக பணியாற்றியுள்ளனர்.
# இளமை ஊஞ்சலாடுகிறது

## பாடல்கள்

இப்படம் 1978ல் வெளியானது. இளையராஜா இசையமைத்த பாடல்களை எஸ். பி. பாலசுப்ரமணியம், வாணி ஜெயராம், கே. ஜே. யேசுதாஸ்,
எஸ். ஜானகி, மலேசியா வாசுதேவன் ஆகியோர் பாடியிருந்தனர். பாடல்களை எழுதியவர் கவிஞர் வாலி.  
| **எண்.** | **பாடல்** | **பாடகர்கள்** | **பாடலாசிரியர்** | **நீளம் (நி:வி)** |
| --- | --- | --- | --- | --- |
| 1 | ௭ன்னடி மீனாட்சி ... | எஸ். பி. பாலசுப்பிரமணியம் | வாலி | 4:00 |
| 2 | ஒரே நாள் உன்னை நான் ... | எஸ். பி. பாலசுப்பிரமணியம், வாணி ஜெயராம் | வாலி | 4:24 |
| 3 | கின்னத்தில் தேன்வடித்து ... | கே. ஜே. யேசுதாஸ், எஸ். ஜானகி | வாலி | 3:54 |
| 4 | நீ கேட்டால் நான் ... | வாணி ஜெயராம் | வாலி | 4:33 |
| 5 | தண்ணி கருத்திருச்சு ... | மலேசியா வாசுதேவன் | வாலி | 4:21 |
# இளமை ஊஞ்சலாடுகிறது

## விருதுகள்

- 1978 ஆம் ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது - மூன்றாவது இடம்
# ஐபீரோ-அமெரிக்க நாடுகள் அமைப்பு

**ஐபீரோ-அமெரிக்க நாடுகள் அமைப்பு** (*Organization of Ibero-American States*, , , வழமையானச் சுருக்கம் **OEI**) போர்த்த்க்கேயம்- எசுப்பானியம்-பேசும் அமெரிக்காக்கள், ஐரோப்பா மற்றும் ஆப்பிரிக்காவின் எக்குவடோரியல் கினி நாடுகளின் பன்னாட்டு அமைப்பாகும். இது முன்னதாக *கல்வி, அறிவியல் மற்றும் பண்பாட்டிற்கான ஐபீரோ-அமெரிக்க நாடுகளின் அமைப்பு* என அழைக்கப்பட்டு வந்தது. கல்வி, அறிவியல், தொழினுட்பம், கலை ஆகிய துறைகளில் பிராந்திய திட்டப்பணிகளை திட்டமிடவும் மேம்படுத்தவும் இந்நாட்டு அரசுகளிடையே கூட்டுறவை வளர்ப்பது இதன் நோக்கமாகும். இந்த அமைப்பின் உறுப்பினர்களாக அர்கெந்தீனா, பொலிவியா, பிரேசில், கொலொம்பியா, கோஸ்ட்டா ரிக்கா, கூபா, சிலி, டொமினிக்கன் குடியரசு, எக்குவடோர், எல் சால்வடோர், குவாத்தமாலா, எக்குவடோரியல் கினி, ஹொண்டுராஸ், மெக்சிக்கோ, நிக்கராகுவா, பனாமா, பரகுவை, பெரு, போர்த்துகல், புவேர்ட்டோ ரிக்கோ, எசுப்பானியா, உருகுவை மற்றும் வெனிசுவேலா உள்ளன. இந்த அமைப்பின் தலைமைச் செயலகம் மத்ரித்தில் அமைந்துள்ளது. பிராந்திய அலுவலகங்கள் அர்கெந்தீனா, பிரேசில், கொலொம்பியா, எல் சால்வடோர், எசுப்பானியா, மெக்சிக்கோ, பெரு நாடுகளில் அமைந்துள்ளன; களப்பணி அலுவலகங்கள் சிலி, ஹொண்டுராஸ், நிக்கராகுவா மற்றும் பரகுவையில் இயங்குகின்றன. இந்த அமைப்பிற்கான நிதி உறுப்பினர் நாடுகளின் கட்டாய ஒதுக்கீடுகளாலும் தன்விருப்ப கொடைகளாலும் பெறப்படுகின்றது. தனியார் பண்பாட்டு கல்வி நிறுவனங்களும் அமைப்புகளும் நன்கொடை வழங்குகின்றன. இந்த அமைப்பின் மதிப்புறு தலைவராக எசுப்பானிய மன்னர் பெலிப் உள்ளார்.
# இலத்தீன் ஒன்றியம்

**இலத்தீன் ஒன்றியம்** (*Latin Union*) இலத்தீன் அடையாளத்தையும் தாக்கத்தையும் உலகில் நிறுவி இலத்தீன மக்களின் பொதுவான பண்பாட்டு மரபை உலகெங்கும் பரப்பவும், பாதுகாக்கவும் வெளிப்படுத்தவும் ஏற்படுத்தப்பட்ட உரோமானிய மொழிகள் பேசும் நாடுகளின் சர்வதேச அமைப்பு ஆகும். இது 1954இல் எசுப்பானியாவின் மத்ரித்தில் நிறுவப்பட்டது. இதன் உறுப்பினர் எண்ணிக்கை 12 இலிருந்து 36 நாடுகளாக வளர்ந்துள்ளது. இதில் வட அமெரிக்கா, தென் அமெரிக்கா, ஐரோப்பா, ஆப்பிரிக்கா, மற்றும் ஆசிய-பசிபிக் மண்டல நாடுகள் அங்கம் பெற்றுள்ளன.  
நிதி நெருக்கடி காரணமாக தனது நடவடிக்கைகளை இடைநிறுத்தம் செய்து கொள்வதாக சனவரி 26, 2012 அன்று அறிவித்துள்ளது. தனது தலைமைச் செயலகத்தை கலைத்ததுடன் சூலை 31, 2012 முதல் அனைத்து பணியாளர்களையும் வேலைநீக்கம் செய்தது.
# அரியாலை

**அரியாலை** (*Ariyalai*) யாழ்ப்பாணத்தில் இருந்து கண்டி வீதியில் அரிசி ஆலைகள் நிறைந்த இடம் குறிப்பாக பல வேளாண்மை குடும்பங்கள் இருப்பதால் அரியாலை என அழைக்கப்பட்டது. இப்பகுதியில் கலை/கலாச்சார/விளையாட்டு விழுமியங்கள் சுதேசியம் என்னும் நிர்வாகம் மூலம் வளர்க்கப்பட்டு சித்திரைப் புத்தாண்டில் சுதேசிய விழாவாக கொண்டாடப்படுகின்றது. இப்பகுதியில் கல்வி மற்றும் சமூக வளர்ச்சிகளில் மிகவும் முன்னேறியுள்ளது.
# அரியாலை

## சனசமூக நிலையங்கள்

- அரியாலை சரஸ்வதி சனசமூக நிலையம்
- அரியாலை புங்கங்குளம் சனசமூக நிலையம்
- அரியாலை திருமகள் சனசமூக நிலையம்
- அரியாலை கலைமகள் சனசமூக நிலையம்
- அரியாலை கொழும்புத்துறை மேற்கு சனசமூக நிலையம்
- அரியாலை மேற்கு சனசமூக நிலையம்
# அரியாலை

## பாடசாலைகள்

- கனகரத்தினம் மகா வித்தியாலயம்
- ஸ்ரீ பார்வதி வித்தியாசாலை
- துரையப்பா வித்தியாலயம்
- கொழும்புத்துறை இந்து மகா வித்தியாலயம் (செட்டித்தெரு)
- விக்னேஸ்வரா இந்து மகா வித்தியாலயம்
- கிழக்கு அரியாலை ஆரம்ப பாடசாலை
# அரியாலை

## வழிபாட்டுத் தலங்கள்

அவற்றுள் சில:
- அரியாலை நீர்நொச்சித்தாழ்வு சித்திவிநாயகர் கோயில்
- முத்து வைரவர் ஆலயம்
- அரியாலை சிவன் கோயில்
- பிரப்பங்குளம் மகாமாரி அம்மன் கோயில்
- கொட்டுக்கிணற்று மாணிக்கப் பிள்ளையார் கோயில்
- ஜயனார் கோயில்
- அரியாலை முத்து விநாயகர் கோவில்
- சித்துப்பாத்தி வைரவர் கோயில்
- யூதா மாதா ஆலயம்
- ஸ்ரீ நாக கனகாம்பிகை ஆலயம்
- கண்ணகி அம்மன் கோயில்
- ஸ்ரீ வீரபத்திரர் கோயில்
- நெடுங்குளம் பிள்ளையார் கோயில்
- கொழும்புத்துறை முத்து மாரியம்மன் கோயில்
- கொழும்புத்துறை வைரவர் கோயில்
- கொழும்புத்துறை நரசிங்க வைரவர் கோயில்
- யோகசுவாமி அனுஸ்டான மண்டபம்
- இலந்தைக்குளம் பிள்ளையார் கோயில்
- உப்புக்குளம் பிள்ளையார் கோயில்
- சென் மரியா தேவாலயம்
- மேற்குத்தெரு வைரவர் கோயில்
- மேற்குத்தெரு பிள்ளையார் கோயில்
- ஸ்ரீ கற்பகவிநாயகர் தேவஸ்தானம்
- கச்சேரி நல்லூர் வைரவர் கோயில்
- பாணன்குளம் நாச்சியம்மன் கோயில்]]
- மூத்தவிநாயகர் ஆலயம்
- சென் ஜேம்ஸ் தேவாலயம்
- காந்திநிலைய வைரவர் கோயில்
- ஸ்ரீ கலைமகள் வைரவர் கோயில்
- மலர்மகள் வைரவர் கோயில்
- நடுத்தெரு வைரவர் கோயில்
- அரியாலை ஞான வைரவர் கோயில்
- அரியாலை சனசமுக வைரவர் கோயில்
- அரியாலை ஸ்ரீ சரஸ்வதி அம்பாள் ஆலயம்
# அரியாலை

## வழிபாட்டுத் தலங்கள்

### கொட்டுக்குளம் பிள்ளையார் கோவில்

அரியாலைச் சந்தியில் இருந்து, கிழக்கு அரியாலை வீதியில் 100 மீ இடப்பக்கமாக திரும்பும் பாதையில் வயல்வெளியின் மத்தியில் கொட்டுக்கிணற்றடி பிள்ளையார் கோவில் அமைந்துள்ளது.
# அரியாலை

## இங்கு பிறந்தவர்கள்

### கல்விமான்கள்

- பேராசிரியர் மோகனதாஸ் - யாழ்ப்பாணப் பல்கலைக்கழகம்
- மறைந்த முனைவர் சோமசேகரம் (முன்னைநாள் நில அளவைத் திணைக்கள முதல்வர்)
- சத்திரசிகிச்சை நிபுணர் - டாக்டர் ம. கணேசரட்ணம்.
# அரியாலை

## இங்கு பிறந்தவர்கள்

### அரசியல் வாதிகள்

- முன்னாள் அமைச்சர்/மன்னார் நாடாளுமன்ற உறுப்பினர் சி. சிற்றம்பலம்
- முன்னாள் யாழ் நாடாளுமன்ற உறுப்பினர் கனகரட்ணம்.
- முன்னாள் யாழ்நகர முதல்வர்கள்: சி.பொன்னம்பலம், சி.காசிப்பிள்ளை, எஸ். சி. மகாதேவா
# விக்கிப்பீடியா:முதற்பக்கக் கட்டுரைகள்/சூன் 22, 2014

**ஜவகர்லால் நேரு** இந்தியாவின் முதல் பிரதமர் ஆவார். இவர் பண்டிட் நேரு, **பண்டிதர் நேரு** என்றும் அழைக்கப்பெற்றார். இந்தியா, 1947 ஆம் ஆண்டு ஆகத்து 15 அன்று ஆங்கிலேயரிடமிருந்து விடுதலை பெற்றபோது அதன் முதலாவது தலைமை அமைச்சராகப் பதவியேற்றார். 1964, மே 27 இல், காலமாகும் வரை இப்பதவியை வகித்து வந்தார். இந்திய சுதந்திர இயக்கத்தின் முன்னோடியான நேரு, காங்கிரசு கட்சியினால் தேர்ந்தெடுக்கப்பட்டு, 1952 இல் இந்தியாவின் முதல் பொதுத்தேர்தலில் காங்கிரசு வெற்றி பெற்றதும் சுதந்திர இந்தியாவின் முதல் பிரதமராக பதவி ஏற்றார். அணி சேரா இயக்கத்தை உருவாக்கியவர்களில் ஒருவரான நேரு, போருக்குப் பின்னான காலத்தில் அனைத்து உலக அரசியலில் மிக முக்கிய நபரானார். **மேலும்...**
---  
**காலநிலை மாற்றம்** அல்லது **தட்பவெப்ப நிலை மாறுதல்** என்பது பத்தாண்டுகள் முதல் பல மில்லியன் வருடங்கள் வரை உண்டான கால கட்டங்களில் வானிலை மாறுவதன் பேரிலான புள்ளியியல் பரம்பல் என்பதாகும். அது, சராசரி பருவ நிலையில் ஏற்படும் மாறுதலாகவோ அல்லது ஒரு சராசாரியைச் சுற்றிலும் உள்ளதான பருவ நிலை நிகழ்வுகளின் பரம்பலின் மாற்றமாகவோ இருக்கலாம் (எடுத்துக் காட்டாக, மிகவும் அதிகமான அல்லது மிகவும் குறைவான தீவிர பருவ நிலை மாற்றங்கள்). தட்பவெப்ப நிலை மாற்றம் என்பது ஒரு குறிப்பிட்ட பகுதி சார்ந்தோ அல்லது புவி முழுமையிலும் ஏற்படுவதாகவோ இருக்கலாம். இது மீண்டும் மீண்டும் நிகழ்வதான, பெரும்பாலும் சுழற்சியான, எல் நினொ-தெற்கு அலைவு போன்ற தட்பவெப்ப உருமாதிரிகளாக இருக்கலாம்; அல்லது புழுதிப் புயல் போன்று குறிப்பிட்டுச் சொல்லும்படியான ஒற்றை நிகழ்வுகளாக வரலாம். **மேலும்...**
# அமெரிக்க நாடுகள் அமைப்பு

**அமெரிக்க நாடுகள் அமைப்பு** (*Organization of American States*, , , ), அல்லது ஆங்கில எழுத்துச் சுருக்கமாக **ஓஏஎஸ்** (இலத்தீன மொழிச் சுருக்கம்:: **ஓஈஏ**) ஏப்ரல் 30, 1948இல் வடக்கு மற்றும் தென் அமெரிக்க கண்டங்களில் உள்ள நாடுகளால் நிறுவப்பட்ட கண்டமிடை அமைப்பு ஆகும். இது உறுப்பு நாடுகளிடையே பிராந்திய கூட்டுறவையும் ஒற்றுமையையும் வளர்க்கும் நோக்கத்துடன் உருவாக்கப்பட்டது. இதன் தலைமையகம் ஐக்கிய அமெரிக்காவின் வாசிங்டன், டி. சி.யில் அமைந்துள்ளது.அமெரிக்காக்களின் 35 நாடுகள் இதில் அங்கம் வகிக்கின்றன.  
மே 26, 2005 முதல் இந்த அமைப்பின் செயலாளர் நாயகமாக ஓசே மிகுவல் இன்சுல்சா பணியாற்றுகிறார்.
# அமெரிக்க நாடுகள் அமைப்பு

## உறுப்பு நாடுகளும் இணைப்புகளும்

அமெரிக்காக்களில் உள்ள 35 சுயாட்சி நாடுகளும் ஓஏஎசில் அங்கத்தினர்கள் ஆவர். மே 5, 1948இல் இந்த அமைப்பு உருவானபோது 21 அங்கத்தினர்கள் இருந்தனர்:  
-
-
-
-
-
-
-
-
-
-
-
-
-
-
-
-
-
-
-
-
-  
கனடாவும் கரிபியன் நாடுகளும் அவை விடுதலை பெற்றவுடன் ஓஏஎசில் இணைந்தன. பின்னாளில் இணைந்த நாடுகளின் பட்டியல் அவர்கள் இணைந்த நாளையொட்டி வரிசைப் படுத்தப்பட்டுள்ளன:  
- (1967 முதல் உறுப்பினர்)
- (1967)
- (1969)
- (1975)
- (1977)
- (1979)
- (1979)
- (1981)
- (1981)
- (1982)
- (1984)
- (1990)
- (1991)
- (1991)  
=
# ஜெட்கனெக்ட்

ஜெட் லைட் லிமிடெட்டின் சந்தைப் பெயர் **ஜெட்கனெக்ட்** (JetKonnect) ஆகும். முதலில் இது ஜெட் ஏர்வேஸ் கனெக்ட் என அழைக்கப்பட்டது. ஜெட் லைட் லிமிடெட் மும்பையினை மையமாகக் கொண்டு செயல்படும் விமான சேவையாகும். ஜெட் ஏர்வேஸ்க்கு சொந்தமான இந்த நிறுவனம், இந்தியாவின் பல்வேறு பெருநகரங்களை இணைப்பதில் முக்கியப் பங்காற்றுகிறது.
# ஜெட்கனெக்ட்

## வரலாறு

இந்த விமானச் சேவை செப்டம்பர் 20, 1991 ல் நிறுவப்பட்டது. இருப்பினும் இதன் செயல்பாடுகள் டிசம்பர் 3, 1993 ஆம் ஆண்டு முதல் இரு போயிங்க் 737-200 விமானங்களைக் கொண்டு ஆரம்பிக்கப்பட்டன. சஹாரா விமான சேவையாகத்தான் இதன் செயல்பாடுகள் இருந்தன. ஆரம்ப காலத்தில் இதன் சேவைகள் வடஇந்தியாவில் மட்டும் இருந்தாலும் பின்பு இந்தியா முழுவதும் விரிவாக்கப்பட்டது. சஹாரா நிறுவனத்தின் இந்த விமானசேவை “ஏர் சஹாரா” என அக்டோபர் 2, 2000 மாற்றம் செய்யப்பட்டது. இருப்பினும் பதிவு செய்யப்பட்ட பெயராக சஹரா ஏர்லைன்ஸே இருந்தது. மார்ச் 22, 2004 ல் சர்வதேச விமான சேவையாக உயர்ந்தது. சர்வதேச விமானசேவையின் முதல் படியாக சென்னையிலிருந்து கொழும்புக்கு விமானத்தினை அனுப்பியது. பின்பு லண்டன், சிங்கப்பூர், மாலத்தீவுகள் மற்றும் காட்மாண்டூ எனத் தனது சேவையினை பெருக்கிக்கொண்டது. இந்த விமானச் சேவையின் நிலையின்மை காரணத்தால், இதன் இந்திய உள்நாட்டு வான்வழிப் போக்குவரத்துச் சந்தைப் பங்குகளின் விலை ஜனவரி 2006 இல் 11% இருந்து ஏப்ரல் 2007 இல் 8.5% ஆகக் குறைந்தது.
# ஜெட்கனெக்ட்

## ஜெட் ஏர்வேசால் வாங்கப்படல்

ஜெட் ஏர்வேஸ் ஜனவரி 19, 2006 ல் 500 மில்லியன் டாலர்கள் கொடுத்து ஏர் சஹாராவினை வாங்க முன்வந்தது. ஆனால் விலை மற்றும் தலைவர் நியமனம் ஆகியவற்றில் முரண்பட்டக் காரணங்களால் அம் முயற்சி கைவிடப்பட்டது முதல் பரிசீலணையின் தோல்விக்குப் பிறகு ஏப்ரல் 12, 2007 ல் ஜெட் ஏர்வேஸ் 340 மில்லியன் டாலர்களுக்கு ஏர் சஹாராவினை வாங்கியது இத் தொகை இந்திய மதிப்பின் படி 14.50 மில்லியன் ரூபாய் ஆகும். பின்னர் ஏர் சஹாரா இனி ஜெட் லைட் என்ற பெயருடன் இயங்கும் என ஏப்ரல் 16 ஆம் தேதி ஜெட் ஏர்வேஸ் அறிவித்தது.
# ஜெட்கனெக்ட்

## ஜெட்கனெக்ட்டாக மாற்றம்

மார்ச் 20, 2012 இல் ஜெட்லைட், ஜெட் ஏர்வேஸ் நிறுவனத்திற்குள் ஒன்றானது. இதன் மூலம் ஜெட்கனெக்ட் ஒரு தனிப்பட்ட விமானசேவை நிறுவனமாக வெளிப்பட்டது.
# ஜெட்கனெக்ட்

## இலக்குகள்

அக்டோபர் 2013 இன் படி, ஜெட்கனெக்ட் பின்வரும் நகரங்களுக்கு தனது சேவையினைப் புரிகிறது.  
- **அந்தமான் நிக்கோபர் தீவுகள்**
- போர்ட் பிளேர் &ndash; வீர் சவர்கார் பன்னாட்டு வானூர்தி நிலையம்
- **ஆந்திர பிரதேசம்**
- ராஜ முந்திரி – ராஜமுந்திரி வானூர்தி நிலையம்
- விசாகப்பட்டினம் – விசாகப்பட்டினம் வானூர்தி நிலையம்
- **அசாம் **
- திபுர்கார்க் – மோஹன்பாரி வானூர்தி நிலையம்
- கவுகாத்தி – லோக்பிரியா கோபிநாத் பார்டோலி பன்னாட்டு வானூர்தி நிலையம்
- ஜோர்காட் – ஜோர்ஹாட் வானூர்தி நிலையம்
- சில்ஜார் – சில்ஜார் வானூர்தி நிலையம்
- **பீகார்**
- பாட்னா – லோக் நாயக் ஜெயபிரகாஷ் வானூர்தி நிலையம்
- **சத்தீஸ்கர்**
- ராய்பூர் – ராய்பூர் வானூர்தி நிலையம்
- **டெல்லி**
- இந்திரா காந்தி பன்னாட்டு வானூர்தி நிலையம்
- **கோவா**
- தபோலிம் வானூர்தி நிலையம்
- **குஜராத்**
- அஹமதபாத் – சர்தார் வல்லபாய் படேல் பன்னாட்டு வானூர்தி நிலையம்
- ராஜ்கோட் – ராஜ்கோட் வானூர்தி நிலையம்
- வடோதரா – வடோதரா வானூர்தி நிலையம்
- **ஜம்மு மற்றும் காஷ்மீர்**
- ஜம்மு – ஜம்மு வானூர்தி நிலையம்
- ஸ்ரீநகர் – ஸ்ரீநகர் வானூர்தி நிலையம்
- **ஜார்கண்ட்**
- ராஞ்சி – பிர்சா முண்டா வானூர்தி நிலையம்
- **கர்நாடகா**
- பெங்களூர் – பெங்களூர் பன்னாட்டு வானூர்தி நிலையம்
- மங்களூர் – மங்களூர் பன்னாட்டு வானூர்தி நிலையம்
- **கேரளா**
- கொச்சி – கொச்சி பன்னாட்டு வானூர்தி நிலையம்
- கோழிக்கோடு – கோழிக்கோடு பன்னாட்டு வானூர்தி நிலையம்
- திருவனந்தபுரம் – திருவனந்தபுரம் பன்னாட்டு வானூர்தி நிலையம்
- **மத்திய பிரதேசம்**
- இந்தூர் – தேவி அஹில்யாபி ஹோல்கர் வானூர்தி நிலையம்
- போபால் – ராஜா போஜ் வானூர்தி நிலையம்
- **மஹாராஷ்டிரா**
- அவுரங்கபாத் – ஜிக்கல்தான விமான நிலையம்
- மும்பை – சத்ரபதி சிவாஜி சர்வதேச விமான நிலையம் (மையம்)
- நாக்பூர் – டாக்டர். பாபாசாகிப் அம்பேத்கர் சர்வதேச விமான நிலையம்
- புனே – புனே வானூர்தி நிலையம்
- **மணிப்பூர்**
- இம்பால் – துளிஹால் பன்னாட்டு வானூர்தி நிலையம்
- மிசோராம்
- ஐஸ்வால் – லெக்புயி வானூர்தி நிலையம்
- **ஒடிசா**
- புவனேஸ்வர் – பிஜூ பட்நாயக் வானூர்தி நிலையம்
- *பஞ்சாப்*'
- அமிர்தசரஸ் – ஸ்ரீ குருராம் தாஸ் ஜீ பன்னாட்டு வானூர்தி நிலையம்
- **ராஜஸ்தான்**
- உதய்பூர் – மஹரானா பிரதாப் வானூர்தி நிலையம்
- **தமிழ்நாடு**
- சென்னை – சென்னை பன்னாட்டு வானூர்தி நிலையம்
- கோயம்புத்தூர் – கோயம்புத்தூர் வானூர்தி நிலையம்
- திருச்சிராப்பள்ளி – திருச்சிராப்பள்ளி பன்னாட்டு வானூர்தி நிலையம்
- **தெலுங்கானா**
- ஹைதராபாத் – ராஜிவ் காந்தி பன்னாட்டு வானூர்தி நிலையம்
- **திரிபுரா**
- அகர்டாலா – அகர்டாலா வானூர்தி நிலையம்
- **உத்தர பிரதேசம்**
- கோரக்பூர் – கோரக்பூர் வானூர்தி நிலையம்
- **மேற்கு வங்காளம்**
- பக்டோக்ரா – பக்டோக்ரா வானூர்தி நிலையம்
- கொல்கத்தா – நேதாஜி சுபாஷ் சந்திரா போஸ் பன்னாட்டு வானூர்தி நிலையம் (மையம்)
# ஜெட்கனெக்ட்

## விமான குழு விவரங்கள்

இந்தியாவின் 55 இடங்களுக்கான விமானசேவையினை ஜெட் கனெக்ட் விமான சேவை செய்கிறது. போயிங்க் 737 ரக, 15 விமானங்களைக் கொண்ட குழுவாக ஜெட் கனெக்ட் செயல்படுகிறது.
# த. வேணுகோபால்

**தனபால் வேணுகோபால்** (பிறப்பு: நவம்பர் 5, 1936) இந்தியாவின் பதினைந்தாவது மக்களவைக்கான திருவண்ணாமலை மக்களவைத் தொகுதி உறுப்பினர் ஆவார். இவர் திராவிட முன்னேற்றக் கழக உறுப்பினர். இவர் திருப்பத்தூர் மக்களவைத் தொகுதியின் உறுப்பினராக இருந்தவர்.
# த. வேணுகோபால்

## அரசியல் வாழ்க்கை

மக்களவைக்கு ஐந்து முறையும், தமிழ்நாடு சட்டமன்றத்திற்கு 2 தடவையும் இவர் தெரிவாகி இருந்தார். தமிழ் நாட்டில் அதிக வாக்கு வித்தியாசத்தில் வென்றவர்.
# அயோத்தி மாவட்டம்

**அயோத்தி மாவட்டம்** முன்னர் இதன் பெயர் **பைசாபாத் மாவட்டம்** என இருந்தது. பைசாபாத் மாவட்டத்தின் பெயரை, அயோத்தி மாவட்டம் என மாற்றப்படுவதாக, உத்தரப் பிரதேச முதலமைச்சர் யோகி ஆதித்தியநாத் 6 நவம்பர் 2018 அன்று அறிவித்தார்.  
அயோத்தி கோட்டத்தில் அமைந்த அயோத்தி மாவட்டத்தின் தலைமையகம் சரயு ஆற்றின் கரையில் அமைந்த அயோத்தி மாநகராட்சியில் உள்ளது. இந்த மாவட்டம் 2,522 சதுர கிலோமீட்டர் பரப்பளவில் அமைந்துள்ளது. இம்மாவட்டத்தின் அயோத்தி நகரில் இராமர் பிறந்த இடம் அமைந்துள்ளது. மேலும் பாபர் மசூதி இருந்தது. அயோத்தி மாவட்டத்தின் பெரிய நகரமான பைசாபாத் நகரத்தில் டாக்டர். இராம் மனோகர் லோகிய அவத் பல்கலைகழகம் அமைந்துள்ளது.
# அயோத்தி மாவட்டம்

## மக்கள் தொகை

2011 மக்கள் தொகைக் கணக்கெடுப்பின்போது 24,70,996 மக்கள் வாழ்ந்தனர். அதில் ஆண்கள் 12,59,628 மற்றும் பெண்கள் 12,11,368 உள்ளனர். 6 வயதிற்குட்பட்ட குழந்தைகள் 3,60,082 ஆக உள்ளனர். பாலின விகிதம் 1000 ஆண்களுக்கு 962 பெண்கள் வீதம் உள்ளனர். சராசரி எழுத்தறிவு 68.73% ஆகவுள்ளது. அயோத்தி மாவட்ட மக்கள்தொகையில் இந்துக்கள் 20,94,271 (84.75%), இசுலாமியர்கள் 3,65,806 (14.80%) மற்றும் பிற சமயத்தவர்கள் 0.45% ஆக உள்ளனர். அயோத்தி மாவட்ட மக்கள் அவதி மொழி, இந்தி மற்றும் உருது மொழிகள் பேசுகின்றனர்.
# அயோத்தி மாவட்டம்

## மாவட்ட நிர்வாகம்

2522 சதுர கிலோ மீட்டர் பரப்பளவு கொண்ட அயோத்தி மாவட்டம், 5 வருவாய் வட்டங்களும், 11 ஊராட்சி ஒன்றியங்களையும், 2 மாநகராட்சிகளையும், 1272 கிராமங்களையும் கொண்டுள்ளது.
# அயோத்தி மாவட்டம்

## மாவட்ட நிர்வாகம்

### வருவாய் வட்டங்கள்

1. சதர் வட்டம்
1. சோகாவால் வட்டம்
1. பிகாப்பூர் வட்டம்
1. மில்க்கிபூர் வட்டம்
1. ருதௌலி வட்டம்
# அயோத்தி மாவட்டம்

## மாவட்ட நிர்வாகம்

### மாநகராட்சிகள்

- அயோத்தி மாநகராட்சி
- பைசாபாத் மாநகராட்சி
# அயோத்தி மாவட்டம்

## மாவட்ட நிர்வாகம்

### ஊராட்சி ஒன்றியங்கள்

அயோத்தி மாவட்டம் 11 ஊராட்சி ஒன்றியங்களைக் கொண்டுள்ளது. அவைகள்:
1. மசோதா
1. சோகாவால்
1. பிகாப்பூர்
1. மில்க்கிபூர்
1. மாயாபஜார்
1. பூராபஜார்
1. ஹரிசிங்டோன்கஞ்ச்
1. அமனிகஞ்ச்
1. தருண்
1. மாவாய்
1. ருதௌலி
# அயோத்தி மாவட்டம்

## கல்வி

- ராம் மனோகர் லோகியா அவத் பல்கலைக்கழகம், பைசாபாத்
- ஆச்சார்யா நரேந்திர தேவா வேளாண்மைத் தொழில்நுட்ப பல்கலைக்கழகம், குமார்கஞ்ச்
- கே. எஸ். சகேத் பட்டமேற்படிப்பு கல்லூரி, அயோத்தி
# அயோத்தி மாவட்டம்

## போக்குவரத்து

### தொடருந்து வசதிகள்

#### பைசாபாத் தொடருந்து சந்திப்பு நிலையம்

6 நடைமேடைகளுடன் கூடிய பைசாபாத் தொடருந்து நிலையம் கான்பூர், லக்னோ, வாரணாசி, அலகாபாத், மும்பை, தில்லி, கொல்கத்தா நகரங்களுடன் இணைக்கிறது.  
##### அயோத்தி தொடருந்து சந்திப்பு நிலையம்  
3 நடைமேடைகளுடன் கூடிய அயோத்தி தொடருந்து சந்திப்பு நிலையம், கோரக்பூர், கான்பூர், லக்னோ, அலகாபாத், வாரணாசி, பாட்னா, ஆசான்சோல், கொல்கத்தா, கவுகாத்தி, அமிர்தசரஸ், மும்பை, தில்லி, சென்னை, அகமதாபாத் போன்ற நகரங்களுடன் இணைக்கிறது.
# அயோத்தி மாவட்டம்

## ஆன்மிகத் தலங்கள்

- ராம ஜென்மபூமி
- சரயு நதி
- அயோத்தி மசூதி
# அயோத்தி மாவட்டம்

## இதனையும் காண்க

- கோசல நாடு
- அயோத்தி இராச்சியம்
- அயோத்தி நவாப்
- அவத் பிரதேசம்
# அயோத்தி மாவட்டம்

## இணைப்புகள்

- அயோத்தி மாவட்டத்தின் அதிகாரப்பூர்வ இணையதளம்
- http://www.faizabadcity.com Faizabad city website
# உன்னாவு மாவட்டம்

**உன்னாவு மாவட்டம்** இந்திய மாநிலமான உத்தரப் பிரதேசத்தில் உள்ள மாவட்டங்களில் ஒன்று. இதன் தலைமையகம் உன்னாவு நகரில் உள்ளது. இது லக்னோ கோட்டத்திற்கு உட்பட்டது.
# உன்னாவு மாவட்டம்

## பொருளாதாரம்

இந்திய மாவட்டங்களில் வளர்ச்சியில் பின்தங்கிய மாவட்டங்களுக்கு வளர்ச்சி நிதி வழங்கப்படும். இந்த மாவட்டமும் வளர்ச்சி நிதியைப் பெறுகிறது.
# உன்னாவு மாவட்டம்

## பிரிவுகள்

இது உன்னாவு, ஹசன்கஞ்சு, சபிபூர், பூர்வா, பிகாபூர் ஆகிய வட்டங்களாகப் பிரிக்கப்பட்டுள்ளது. இது பதினாறு மண்டலங்களைக் கொண்டது. அவை: கஞ்சு மொராடஹபாத், பங்கர்மோ, பத்தேபூர், சௌராசி, சபீபூர், மியான்கஞ்சு, ஔராஸ், ஹசன்கஞ்சு, நவாப்கஞ்சு, பூர்வா, அசோகா, ஹிலாவுலி, பிகாபூர், சுமேர்பூர், பிசியா, சிக்கந்தர்பூர் சிரௌசி, சிக்கந்தர்பூர் கரன்.
# உன்னாவு மாவட்டம்

## மக்கள்தொகை

2011 ஆம் கணக்கெடுப்பின்போது, 3,110,595 மக்கள் வாழ்ந்தனர்.  
சராசரியாக சதுர கிலோமீட்டருக்கு 682 பேர் என்ற அளவில் மக்கள் அடர்த்தி இருப்பதாக கணக்கெடுப்பு கூறுகிறது.
# தெற்கத்திய பொதுச் சந்தை

**தெற்கத்திய பொதுச் சந்தை ** (, , , ) அர்கெந்தீனா, பிரேசில், பரகுவை, உருகுவை, மற்றும் வெனிசுவேலா நாடுகளுக்கிடையேயான ஓர் பொருளியல் மற்றும் அரசியல் உடன்பாடாகும். திசம்பர் 7, 2012 முதல் இதில் உறுப்பினராக சேர விரும்பிய பொலிவியாவின் கோரிக்கை உறுப்பினர் நாடுகளின் சட்டமன்றங்களால் ஏற்றுக் கொள்ளப்படவேண்டும். இந்த அமைப்பு பொதுவாக எசுப்பானியச் சுருக்கமாக **மெர்கோசுர்** (*Mercosur*) என்றும் போர்த்துக்கேயச் சுருக்கமாக **மெர்கோசுல்** (*Mercosul*) என்றும் ஊடகங்களில் குறிப்பிடப்படுகின்றது.  
இந்த உடன்பாட்டின் நோக்கம் உறுப்பு நாடுகளிடையே கட்டற்ற வணிகத்தை வளர்ப்பதும் பொருட்கள், நபர்கள், நாணயப் பரிமாற்றங்கள் இலகுவாக நடைபெற துணை புரிவதுமாகும். இந்த அமைப்பின் அலுவல் மொழிகளாக எசுப்பானியம், போர்த்துக்கேயம் மற்றும் குவாரனி விளங்குகின்றன. இந்த உடன்படிக்கை பல முறை மேம்படுத்தப்பட்டும் திருத்தப்பட்டும் மாற்றப்பட்டும் வந்துள்ளது. தற்போது முழுமையான சுங்க ஒன்றியமாகவும் வணிக குழுமமாகவும் விளங்குகிறது. மெர்கோசுரும் அண்டிய நாடுகள் சமூகமும் தென்னமெரிக்க நாடுகள் ஒன்றியத்துடன் தொடர்பு கொள்ளும் தென்னமெரிக்க பொருளியல் ஒன்றிணைப்பிற்கான செயல்முறையின் அங்கங்களாகும்.  
பொலிவியா, சிலி, கொலொம்பியா, எக்குவடோர், கயானா, பெரு, மற்றும் சுரிநாம் தற்போது இணை உறுப்பினர்களாக உள்ளனர்.
# ராணி உயர்நிலைப் பள்ளி

**ராணி உயர்நிலைப் பள்ளி** (Rani High school) அசாமில், ராணி பகுதியில் அமைந்துள்ள பள்ளி. இந்த பகுதி அசாம் மேகாலயாவின் எல்லைப்புற பகுதி அருகில் அமைந்துள்ளது.
# ராணி உயர்நிலைப் பள்ளி

## பள்ளியின் சிறப்பு

இந்த பள்ளியின் மாணவிகள் காற்பந்தாட்ட விளையாட்டில் கொண்டுள்ள திறமையும் ஈடுபாடும் சிறப்பாகும். மிகவும் எளிய குடும்பத்தினராக இருந்தும் இவர்கள் தங்கள் வறுமையையும் தாண்டி இந்த விளையாட்டில் ஈடுபட இவர்களின் பயிற்சியாளர் ஹெம் தாஸின் முயற்சியே காரணம்.  
ஹெம் தாஸ் இந்தப் பள்ளி தலைமையாசிரியர் மற்றும் சில கிராமத்தினரின் ஒத்துழைப்போடு கால்பந்து பயிற்சி மையம் ஆரம்பித்தார். தனது சொந்த செலவில் இந்த மாணவிகளை பயிற்றுவிக்கிறார். ஆரம்பத்தில் மாணவர்களைத் தேடிய இவர், மாணவிகள் அதிக ஆர்வம் காட்டுவது அறிந்து அவர்களை பயிற்றுவிக்க ஆரம்பித்தார்.  
தேசியப் பள்ளிகளுக்கு இடையேயான விளையாட்டுப் போட்டிகளில் இம்மாணவிகள் பங்கு கொண்டுள்ளனர்.
# ராணி உயர்நிலைப் பள்ளி

## பதிவுகள்

இவர்களைப் பற்றி ராஜ்ய சபா தொலைக்காட்சியின்(RSTV) சார்பில் 26 நிமிட நேர ஆவணப் படம் "Soccer Queens of Rani" தயாரிக்கப் பட்டு ஜூன் 18 அன்று ஒளிபரப்பப் பட்டது.
# ராணி உயர்நிலைப் பள்ளி

## மேற்சான்றுகள்

- Village girls in Rani taking up Football, assamtimes, நாள்:20/01/2011
# ஜோசப் ஸ்டிக்லிட்சு

**ஜோசப் ஸ்டிக்லிட்சு**(ஆங்கிலம்:Joseph Eugene Stiglitz) ( பிப்ரவரி 9, 1943) 2001 ஆம் ஆண்டில் பொருளியலுக்கான நோபல் நினைவுப் பரிசுபெற்ற அறிஞர் ஆவார். கொலம்பியாப் பல்கலைக் கழகப் பேராசிரியர். உலக வங்கியில் முதன்மைப் பொருளியல் அறிஞராக உள்ளார். பொருளியல் ஆலோசகர்கள் குழுவின் தலைவர், உலக வங்கியில் முதன்மைப் பொருளியல் நிபுணர், பொருளியல் ஆலோசகர்கள் குழுவின் தலைவர் ஆகிய பதவிகளை வகித்தவர்.
நாற்பதுக்கும் மேல் சிறப்பு முனைவர் பட்டங்கள் பல்வேறு பல்கலைக்கழகங்களிடமிருந்து பெற்றுள்ளார். நியூயார்க் நகரில் வாழ்ந்து வருகிறார். 'உலகமயமாக்கலும் அதன் அதிருப்திகளும்' என்னும் அவருடைய நூல் 35 மொழிகளில் மொழிபெயர்ப்பு செய்யப்பட்டுள்ளது.
# ஜோசப் ஸ்டிக்லிட்சு

## பிறப்பும் படிப்பும்

அமெரிக்காவில் உள்ள இந்தியானா மாநிலத்தின் கேரியில் யூதக் குடும்பத்தில் பிறந்தார். இளமையிலேயே கல்வியில் சிறந்து விளங்கினார். 1965-1966 இல் சிக்காகோ பல்கலைக்கழகத்தில் ஆராய்ச்சி மாணவராக சேர்ந்து பயின்றார். படிக்கும்போதே மாசசூட்சு தொழில் நுட்பக் கழகத்தில் துணைப் பேராசிரியராகப் பணிபுரிந்தார். 1966 முதல் 1970 வரை கேம்பிரிச்சு பல்கலைக் கழகத்திலும் ஆராய்ச்சி மாணவராக இருந்து படித்தார்.
# ஜோசப் ஸ்டிக்லிட்சு

## ஸ்டிக்லிட்சின் பொருளியல் கருத்துகள்

- உலகமயமாக்கல் பல நாடுகளுக்குப் பயனளித்தபோதும் அதனைச் செயல்படுத்தும் வகையில் குறைகள் உள்ளன.
- உலக நாணய நிதியமும் உலக வங்கி போன்ற நிதி அமைப்புகளும் அவ்வவ் நாடுகளின் அவ்வவ் சிக்கல்களை ஆராயாமல் பொதுவான தீர்வுகளுடன் அணுகுவது தவறு.
- அந்நிறுவனங்கள் அமெரிக்காவில் உள்ள மிகப் பெரிய நிதி அமைப்புக்களின் நலன்களைப் பாதுகாப்பதில் முனைந்து வருகின்றன.ஏழை நாடுகளின் பொருளியல் வளர்ச்சிக்குப் போதுமான அளவு கவனம் செலுத்துவதில்லை.
- சந்தைப் பொருளாதாரமும் போட்டிச் சந்தைகளும் நாடுகளின் வளர்ச்சிக்கு உதவி புரியக் கூடியவை. ஆனால் அரசுகள் அவற்றை ஒழுங்குப் படுத்தும் பணியில் ஈடுபடவேண்டும்.அதுமட்டுமல்லாமல் கண்காணிப்பும் தேவை.
- அதிகாரமும் வல்லாண்மையும் கொண்ட சிலர் சந்தைப் பொருளியல் நிலைமைகளாலும் வரிவிலக்குகள் போன்ற சலுகைகளாலும் திரண்டு வரும் செல்வத்தைத் தம்மிடம் குவித்துக் கொள்கிறார்கள். இதனால் சந்தைப் பொருளாதாரம் வலுவிழந்து போகிறது.
- அமெரிக்க நாடு "எல்லாருக்கும் சம நீதி" என்கிற அளவில் இல்லாமல் பார பட்சமாக நடந்து கொள்கிறது.
- உள் கட்டமைப்புகளிலும் கல்வியிலும் தொழில் நுட்ப வளர்ச்சியிலும் முதலீடுகளைப் பெருக்குதல் வேண்டும்.இலையெனில் உலகப் பொருளாதார வளர்ச்சி தடைப் படும்.
# ஜோசப் ஸ்டிக்லிட்சு

## பதவிகளும் சிறப்புகளும்

- 1995-1997 ஆண்டுகளில் கிளின்டன் நிருவாகத்தில் பொருளியல் ஆலோசகர்களின் குழுவில் தலைமைப் பதவியில் ஸ்டிக்லிட்சு பணி புரிந்தார்.
- 1997-2000ஆண்டுகளில் உலக வங்கியின் முதன்மைப் பொருளியல் நிபுணராகப் பணியாற்றினார்.
- 2008 அக்டோபரில் ஒன்றிய நாடுகள் அமைப்பின் பொதுக்குழு ஸ்டிக்லிட்சு தலைமையில் ஒரு குழுவை அமர்த்தியது. அக்குழு அப்போது நிலவிய உலக நிதி நெருக்கடிகளுக்கான காரணங்களை அலசி ஆராய்ந்து ஓர் அறிக்கையை அளித்தது. அந்த அறிக்கையை 'ஸ்டிக்லிட்சு அறிக்கை 'என்று அழைத்தனர்.
- 2011இல் பாரீன் பாலிசி என்னும் ஓர் இதழ் மிகச் சிறந்த உலகச் சிந்தனையாளர்களில் இவர் பெயரைக் குறிப்பிட்டு சிறப்பித்தது.
- அது போலவே டைம்சு என்னும் இதழும் ஸ்டிக்லிட்சு பெயரை உலகின் நூறு செல்வாக்கு மனிதர்களின் வரிசையில் சேர்த்து கௌரவித்தது.
- 2011ஆம் ஆண்டு முதல் 2014 வரை பன்னாட்டுப் பொருளியல் கழகத்தில் தலைவர் பதவியில் ஸ்டிக்லிட்சு இருந்து வருகிறார்.
# ஜோசப் ஸ்டிக்லிட்சு

## விருதுகள்

- நோபல் பரிசும் சான் பேட்ஸ் மெடலும் இவர் பெற்றார்.
- லோயப் பரிசு, ஐரோப்பிய இலக்கியப் பரிசு புருனோ கிரிச்கி பரிசு இராபர்ட்டு எப் கென்னடி புக் விருது ஆகியனவும் இவர் பெற்றார்.
# ஜோசப் ஸ்டிக்லிட்சு

## முக்கிய நூல்கள்

ஏறத்தாழ முப்பது நூல்கள் எழுதியுள்ளார்.அவற்றில் சில:
- Globalisation and its discontents (2002)
- Making Globalaisation Work 2006)
- The Three Trillion Dollar War (2008)
- Freefall: America,Free Markets and Sinking of the World (2010)
- The Price of Stability (2012)
# ஐக்கிய இராச்சியத்தின் நான்காம் வில்லியம்

**நான்காம் வில்லியம்** (*William IV*, (வில்லியம் ஹென்றி; 21 ஆகத்து 1765&nbsp;– 20 சூன் 1837) 1830 முதல் இறக்கும் வரை பெரிய பிரித்தானியா, அயர்லாந்து, மற்றும் ஹனோவர் ஆகியவற்றின் மன்னராகப் பதவியில் இருந்தவர். மூன்றாம் ஜோர்ஜ் மன்னரின் மூன்றாவது மகனான வில்லியம், நான்காம் ஜோர்ஜ் மன்னரின் இளைய சகோதரரும், நான்காம் ஜோர்ஜிற்குப் பின்னர் பதவிக்கு வந்தவரும் ஆவார்.  
இளமையில் அரச கடற்படையில் பணியாற்றிய வில்லியம், "அரச மாலுமி" என அழைக்கப்பட்டார். வட அமெரிக்கா, மற்றும் கரிபியன் நாடுகளில் பணியாற்றிய இவர், கடற்படை சமர்களில் பெரிதளவு பங்குபற்றவில்லை. இவரது இரண்டு அண்ணன்களும் சட்டபூர்வமான வாரிசுகள் இல்லாமல் இறந்ததை அடுத்து வில்லியம் தனது 64வது அகவையில் பிரித்தானிய மன்னராக முடி சூடினார். இவரது ஆட்சிக் காலத்தில் பல சீர்திருத்த சட்டங்கள் கொண்டுவரப்பட்டன. வறியவர் சட்டம் மேன்மைப்படுத்தப்பட்டது. குழந்தைத் தொழிலாளர் கட்டுப்படுத்தப்பட்டது. பிரித்தானியப் பேரரசின் அனேகமான அனைத்துப் பிரதேசங்களிலும் அடிமை முறை முற்றாக இல்லாதொழிக்கப்பட்டது. வில்லியம் தனது ஏனைய சகோதரர்களைப் போன்று அரசியலில் அதிகம் ஈடுபடாவிடினும், இவரே நாடாளுமன்றத்தின் ஒப்புதல் இல்லாமல் பிரதமர் ஒருவரை நியமித்த கடைசி மன்னார் ஆவார்.  
வில்லியம் இறக்கும் போது, இவருக்கு சட்டபூர்வமாக பிள்ளைகள் எவரும் உயிருடன் இல்லாவிடினும், 20 ஆண்டுகளாக டொரத்தியா யோர்தான் என்ற நடிகை ஒருவருடன் இருந்த தொடர்பால் இவர் இறக்கும் போது இவருக்கு 10 சட்டபூர்வமல்லாத பிள்ளைகளில் 8 பேர் உயிருடன் இருந்தனர். வில்லியத்தை அடுத்து அவரது பெறாமகள் விக்டோரியா பிரித்தானிய அரசியாகவும், வில்லியமின் சகோதரர் முதலாம் ஏர்னெஸ்டு ஆகுஸ்தசு அனோவரின் மன்னராகவும் முடி சூடினர்.
# வலைவாசல்:துடுப்பாட்டம்/சிறப்புப்படம்

இது **விக்கிப்பீடியாவிலுள்ள துடுப்பாட்டம் தொடர்பான சிறப்புப் படங்களைக்** கண்டறிந்து தகுந்த விளக்கமளித்து வலைவாசல் துடுப்பாட்டபக்கத்தில் காட்சிபடுத்தும் திட்டமாகும்.  
இங்குள்ள படங்கள் விக்கிப்பீடியாவின் துடுப்பாட்டம் வலைவாசலின் ஒரு பிரிவான **சிறப்புப் படம்** என்ற பகுதியில் காட்சிப்படுத்தப்படும்.  
<pre>  
</pre>
# வலைவாசல்:துடுப்பாட்டம்/சிறப்புப்படம்

## 1

வலைவாசல்:துடுப்பாட்டம்/சிறப்புப்படம்/1
# வலைவாசல்:துடுப்பாட்டம்/சிறப்புப்படம்

## 2

வலைவாசல்:துடுப்பாட்டம்/சிறப்புப்படம்/2
# வலைவாசல்:துடுப்பாட்டம்/சிறப்புப்படம்

## 3

வலைவாசல்:துடுப்பாட்டம்/சிறப்புப்படம்/3
# வலைவாசல்:துடுப்பாட்டம்/சிறப்புப்படம்

## 4

வலைவாசல்:துடுப்பாட்டம்/சிறப்புப்படம்/4
# அளசிங்கப் பெருமாள்

**அளசிங்கப் பெருமாள்** (1865-1909) என்பவர் சுவாமி விவேகானந்தரின் அருமைச் சீடர் ஆவார். இவர் சுவாமி விவேகானந்தரை அமெரிக்காவிற்கு அனுப்புவதற்காக நிதி திரட்டியவர்களுள் ஒருவர். சுவாமி விவேகானந்தர் சிகாகோ மாநாடு ஆரம்பிப்பதற்கு ஒரு மாதத்திற்கும் முன்னதாகவே அமெரிக்காவிற்கு சென்று விட்டதால் நிதி பற்றாக்குறை ஏற்பட்டது. சுவாமி விவேகானந்தர்,’பட்டினி கிடக்கிறேன்; பணம் செலவாகிவிட்டது. திரும்பி வருவதற்காவது பணம் அனுப்பு’ என்று 1893 ஆகஸ்ட் 20 அன்று தமது சென்னை இல்லறச் சீடர் அளசிங்கப் பெருமாளுக்கு கடிதம் அனுப்பியிருந்தார். நிலைமையை சீர்செய்ய மாதம் 70 அல்லது 80 ரூபாய் சம்பளம் மட்டுமே பெற்ற அளசிங்கர், ஒரு வியாபாரியிடம் ஆயிரம் ரூபாய் கடன் வாங்கினார். தன் மனைவியின் நகைகளை விற்றார். விரைவுத் தந்தியில் 1100 ரூபாயை சுவாமி விவேகானந்தருக்கு அனுப்பினார்.  
மே 11, 1909 அன்று தனது நாற்பத்தி நான்காவது வயதில் மரணமடைந்தார்.
# கெடு வெகுமதி

**கெடு வெகுமதி** (*Perverse incentive*) எதிர்பாராத விளைவு வகைகளுள் ஒன்று. ஒரு விளைவை எதிர்பார்த்து அறிவிக்கப்படும் வெகுமதி அதற்கு நேர்மாறான பலனைப் பெற்றுத் தருமெனின் அது கெடு வெகுமதி எனப்படும். நாகப்பாம்பு விளைவு கெடு வெகுமதிக்கு நல்ல ஒரு எடுத்துக்காட்டு. இந்தியாவின் பிரித்தானியர் ஆட்சிக் காலத்தில் நடைபெற்றதாகச் சொல்லப்படும் ஒரு நிகழ்வே இப்பெயர் ஏற்படக் காரணமாகும். தலைநகர் தில்லியில் நச்சுள்ள நாகப்பாம்புகளின் எண்ணிக்கை கூடியதால் கவலை கொண்டது பிரித்தானிய அரசு. பாம்புகளைக் கொல்ல பொது மக்களை ஊக்குவித்தது. அப்படிக் கொல்லப்படும் பாம்புகளுக்காக அவர்களுக்கு வெகுமதி வழங்கப்படும் என்றும் அறிவித்தது (எண்ணிக்கை அடிப்படையில்). முதலில் இந்தத் திட்டம் நல்ல பலனைத் தந்தது - வெகுமதிக்காக மக்கள் நிறைய நாகப்பாம்புகளைக் கொன்றனர். ஆனால் சில காலத்துக்குப்பின் குறைந்த உழைப்பில் நிறைய வெகுமதி பெறுவதற்காக சிலர் நாகப்பாம்புகளை வளர்க்கத் தொடங்கினர். இது அரசுக்குத் தெரியவந்தவுடன் தன் வெகுமதித் திட்டத்தை நிறுத்திக் கொண்டது. வெகுமதி கிடைக்காததால் பாம்புகளை வளர்த்தவர்களே அவற்றைத் தப்பிக்க விட்டனர். இவ்வாறு பாம்புகளின் எண்ணிக்கையைக் குறைக்க அரசு கையெடுத்த தீர்வினால் அவற்றின் எண்ணிக்கை கூடியது. இத்தகைய பிற தீர்வுகளுக்கும் “நாகப்பாம்பு விளைவு” என்ற பெயர் ஏற்பட்டது.  
இதே போன்று வியட்நாம் நாட்டின் ஹனோய் நகரில் எலித்தொல்லையைக் குறைக்க நகர நிருவாகிகள் எலிகளை பிடித்து வந்தால் வெகுமதி என்று அறிவித்தனர். ஆனால் நகர மக்கள் பலர் அவ்வெகுமதியால் தூண்டப்பட்டு எலிகளை தாங்களே வளர்க்கத் தொடங்கினர். இதனை உணர்ந்த நகர நிருவாகம் வெகுமதித் திட்டத்தைத் திரும்பப் பெற்றது. வளர்க்கப்பட்ட எலிகள் மீண்டும் பாதாள சாக்கடைகளில் திறந்து விடப்பட்டன.  
நகரத் தீயணைப்புத் துறைக்கு அணைக்கப்படும் நெருப்பு எண்ணிக்கைக்கு ஏற்ப நிதி வழங்குவது தீ விபத்து நிகழ்வுகளை அதிகரிக்கின்றது. தீயணைப்புத் துறையின் வருவாய் தீ விபத்துகளை சார்ந்து இருப்பதால், வருமுன் காப்பில் தீயணைப்புத் துறை தன் கவனத்தை செலுத்துவதில்லை. இதனால் தீ விபத்துகள் அதிகரிக்கின்றன.
# பிரேசிலிய நாட்டுப் பண்

"**பிரேசிலிய நாட்டுப்பண்**" 1831இல் *பிரான்சிஸ்கோ மானுவல் டா சில்வா*வால் இசையமைக்கப்பட்டது. குறைந்தது அலுவல்முறையல்லாத இரு பாடல்களாவது இந்த இசைக்கேற்ப பயன்படுத்தப்பட்டுள்ளன;1922இலிலிருந்து தான் குடியரசுத் தலைவர் எபிடாசியோ பெசோவா ஆணைப்படி அலுவல்முறையான வரையறுக்கப்பட்ட பாடல் பயன்படுத்தப்படுகிறது. 1909இல் ஓசோரியோ டுக்-எசுட்ராடாவால் எழுதப்பட்ட இப்பாடல் பல மாறுதல்களுக்குப் பிறகு ஏற்கப்பட்டது.  
நாட்டுப் பண்ணின் வரிகள் பிரான்சிய பாணியில் அமைந்துள்ளது; உள்ளடக்கம் காதல்வயமாக உள்ளது.
# அம்ரோகா மாவட்டம்

**அம்ரோகா மாவட்டம்** என்பது இந்தியாவின் உத்தரப் பிரதேசத்தில் உள்ள மாவட்டங்களில் ஒன்று. இது ஜோதிபா பூலே நகர் மாவட்டம் என்றும் அழைக்கப்பட்டிருக்கிறது. இதன் தலைமையகம் அம்ரோகா நகரில் உள்ளது.
சிறுபான்மையினர் அதிகம் வசிக்கும் மாவட்டங்களில் இதுவும் ஒன்று. இந்த மாவட்டத்துக்கு ஜோதிபா புலே நகர் மாவட்டம் என்ற பெயரும் உண்டு.
# அம்ரோகா மாவட்டம்

## மக்கள்

2011-ஆம் ஆண்டில் மக்கள் தொகை கணக்கெடுக்கப்பட்டபோது, 1,838,771 மக்கள் வாழ்ந்தனர்.
சராசரியாக சதுர கிலோமீட்டருக்குள் 818 பேர் வாழ்கின்றனர். இந்த மாவட்டம் அம்ரோகா மக்களவைத் தொகுதிக்கு உட்பட்டது.
# ஆற்றல்மிகு எண்

மூலம் 1, 4, 8, 9 ஆகியவை ஆற்றல்மிகு எண்களென விளக்கும் படம்.]]
**ஆற்றல்மிகு எண்** (*powerful number*) என்பது, ஒரு பகா எண்ணையும் அப்பகாஎண்ணின் வர்க்கத்தையும் வகுஎண்களாகக் கொண்ட நேர் முழு எண் ஆகும். அதாவது *m* என்ற நேர் முழுஎண் ஆற்றல்மிகு எண் எனில், அதனை வகுக்கும் ஒவ்வொரு பகாஎண் *p* க்கும், *p*<sup>2</sup>ம் *m* ஐ வகுக்கும்.  
இதற்குச் சமானமாக, ஒரு ஆற்றல்மிகு எண்ணானது, ஒரு வர்க்க எண் மற்றும் ஒரு கன எண்ணின் பெருக்கமாக அமையும் எனவும் வரையறுக்கப்படுகிறது. அதாவது, ஆற்றல்மிகு எண் *m*
:*m* = *a*<sup>2</sup>*b*<sup>3</sup>, (*a*, *b* நேர் முழுஎண்கள்) வடிவில் அமையும்.  
எடுத்துக்காட்டுகள்:  
- 4 இன் பகாக்காரணி 2 மற்றும் அதன் வர்க்கம் 4=2<sup>2</sup> இரண்டுமே நான்கின் வகுஎண்களாக உள்ளதால் **4** ஒரு ஆற்றல்மிகு எண்.
- பகாக்காரணிகள் 2, 3 ம் மற்றும் அவற்றின் வர்க்கங்கள் 4=2<sup>2</sup>, 9=3<sup>2</sup> நான்குமே 36இன் வகுஎண்களாக உள்ளதால் **36** ஒரு ஆற்றல்மிகு எண்.  
இரண்டாவது வரையறைப்படி, ஆற்றல்மிகு எண்ணின் பொதுவடிவம்:
:*m* =*a*<sup>2</sup>*b*<sup>3</sup>, ( *a*, *b* நேர் முழுஎண்கள்)
:4 = 2<sup>2</sup> x 1<sup>3</sup>
:36 = 6<sup>2</sup> x 1<sup>3</sup>
:200= 25 x 8 = 5<sup>2</sup> x 2<sup>3</sup>  
1 முதல் 1000 வரையுள்ள ஆற்றல்மிகு எண்களின் பட்டியல்:
:1, 4, 8, 9, 16, 25, 27, 32, 36, 49, 64, 72, 81, 100, 108, 121, 125, 128, 144, 169, 196, 200, 216, 225, 243, 256, 288, 289, 324, 343, 361, 392, 400, 432, 441, 484, 500, 512, 529, 576, 625, 648, 675, 676, 729, 784, 800, 841, 864, 900, 961, 968, 972, 1000 .
# ஆற்றல்மிகு எண்

## இரு வரையறைகளின் சமானத்தன்மை

:::;*m* = *a*<sup>2</sup>*b*<sup>3</sup> எனில்:
- *a* இன் ஒவ்வொரு பகாக்காரணியும் *m* இன் பகாக்காரணியாக்கத்தில் குறைந்தபட்சம் 2 அடுக்கினைக் கொண்டிருக்கும்;
- அதேபோல *b* இன் ஒவ்வொரு பகாக்காரணியும் *m* இன் பகாக்காரணியாக்கத்தில் குறைந்தபட்சம் 3 அடுக்கினைக் கொண்டிருக்கும்;
- இதிலிருந்து *m* இன் ஒவ்வொரு பகாக்காரணியும் குறைந்தபட்சம் அடுக்கு 2ஐக் கொண்டிருக்கும் என அறியலாம். அதாவது *m* ஐ வகுக்கும் ஒவ்வொரு பகாஎண்ணின் வர்க்கமும் *m* ஐ வகுக்கும், எனவே *m* ஒரு ஆற்றல்மிகு எண்ணாகிறது.  
:144000 = 12<sup>2</sup> x 10<sup>3</sup>
:12 இன் பகாக்காரணியாக்கம் = 2<sup>2</sup> x 3
:10 இன் பகாக்காரணியாக்கம் = 2 x 5
:144000 இன் பகாக்காரணியாக்கம் =2<sup>7</sup> x 3<sup>2</sup> x 5<sup>3</sup>  
14400 இன் பகாக்காரணிகளான 2, 3, 5 இன் வர்க்கங்களும் அதன் காரணிகளாக உள்ளன; அதாவது 144000ஐ வகுக்கும் ஒவ்வொரு பகாஎண்ணின் வர்க்கமும் 144000ஐ வகுக்கும் என்பதால் 12<sup>2</sup> x 10<sup>3</sup> வடிவிலமையும் 144000 ஒரு ஆற்றல்மிகு எண்ணாகிறது  
:::;*m* ஆற்றல்மிகு எண் எனில்:
*m* இன் பகாக்காரணியாக்கம்:
:<math>m = \prod p_i^{\alpha_i},</math> , α<sub>i</sub> ≥ 2  
α<sub>i</sub> ஒற்றையெண் எனில் γ<sub>i</sub> = 3 எனவும் மற்றபடி γ<sub>i</sub> = 0 எனவும்,
:<math>\beta_i =\alpha_i - \gamma_i </math> எனவும் வரையறுத்தால், β<sub>i</sub> இன் மதிப்புகள் அனைத்தும் எதிரில்லா இரட்டை முழுஎண்களாக இருக்கும்.  
:<math>m =\prod p_i^{\alpha_i} = \prod p_i^{\beta_i + \gamma_i} = (\prod p_i^{\beta_i})(\prod p_i^{\gamma_i}) = (\prod p_i^{\beta_i/2})^2(\prod p_i^{\gamma_i/3})^3</math>  
எனவே ஆற்றல்மிகு எண்ணான *m* , ஒரு வர்க்கஎண் மற்றும் கனஎண்ணின் பெருக்க வடிவிலுள்ளது.  
எனவே இருவிதமான வரையறைகளின் சமானத்தன்மை நிறுவப்படுகிறது.
# ஆற்றல்மிகு எண்

## அடுத்தடுத்த எண்களாய் அமையும் ஆற்றல்மிகு எண்சோடிகள்

அடுத்தடுத்த எண்களாய் அமையும் ஆற்றல்மிகு எண்சோடிகள்:
:(8, 9), (288, 289), (675, 676), (9800, 9801), ... (Sloane's A060355 and A118893)  
*x*<sup>2</sup>&nbsp;&minus;&nbsp;8*y*<sup>2</sup>&nbsp;=&nbsp;1 என்ற பெல்லின் சமன்பாட்டிற்கு முடிவிலா முழுஎண்கள் தீர்வுகள் இருப்பதால், அடுத்தடுத்த ஆற்றல்மிகு எண்சோடிகளும் முடிவிலா எண்ணிக்கையில் உள்ளன (Golomb, 1970). மேலும் பொதுவாக,  
*x*<sup>2</sup>&nbsp;&minus;&nbsp;*ny*<sup>2</sup>&nbsp;=&nbsp;±1 (*n* ஏதேனுமொரு கனஎண்) என்ற பெல்லின் சமன்பாட்டினைத் தீர்ப்பதன் மூலம் ஆற்றல்மிகு எண்சோடிகளைக் காணலாம். இவ்வாறு பெறப்படும் ஒவ்வொரு ஆற்றல்மிகு எண்சோடியிலும் ஒரு எண் முழுவர்க்கமாக இருக்கும்.  
இரண்டில் எந்த எண்ணும் முழுவர்க்க எண்ணாக இல்லாத ஆற்றல்மிகு எண்சோடிகள் (23<sup>3</sup>, 2<sup>3</sup>3<sup>2</sup>13<sup>2</sup>) முடிவிலா எண்ணைக்கையில் உள்ளனவா என்ற கேள்வி கணிதவியலாளர் ஏர்டோசுவால் எழுப்பப்பட்டு, 3<sup>3</sup>c<sup>2</sup>+1=7<sup>3</sup>d<sup>2</sup> என்ற சமன்பாட்டின் முடிவிலா எண்ணிக்கையிலான தீர்வுகள் அவ்வாறு அமைகின்றன என கணிதவியலாளர் ஜாரொஸ்லா வ்ரொபிலெஸ்கியால் (Jaroslaw Wroblewski)) நிறுவப்பட்டது. அடுத்தடுத்தமையும் தொடர்ச்சியான மூன்று ஆற்றல்மிகு எண்கள் கிடையாதென கணிதவியலாளர்களான ஏர்டோசு, மோலின், வால்ஷ் ஆகியோரின் அனுமானம் கூறுகிறது.
# ஆற்றல்மிகு எண்

## பொதுமைப்படுத்தல்

ஒரு நேர் முழுஎண்ணின் அனைத்துப் பகாஎண்காரணிகளும் குறைந்தபட்சம் *k* அடுக்குடையதாய் இருந்தால் அந்த எண் *k*-ஆற்றல்மிகு எண் (*k*-powerful number, *k*-ful number, *k*-full number) என்றழைக்கப்படும்.  
:(2<sup>*k*+1</sup>&nbsp;&minus;&nbsp;1)<sup>*k*</sup>,&nbsp;&nbsp;2<sup>*k*</sup>(2<sup>*k*+1</sup>&nbsp;&minus;&nbsp;1)<sup>*k*</sup>,&nbsp;&nbsp;&nbsp;(2<sup>*k*+1</sup>&nbsp;&minus;&nbsp;1)<sup>*k*+1</sup>-இவை மூன்றும் கூட்டுத் தொடர்வரிசையில் அமையும் *k*-ஆற்றல்மிகு எண்கள் ஆகும்.  
*a*<sub>1</sub>, *a*<sub>2</sub>, ..., *a*<sub>*s*</sub> என்பவை கூட்டுத் தொடரில் அமையும் *k*-ஆற்றல்மிகு எண்கள். இத்தொடரின் பொதுவித்தியாசம் *d* எனில்:
:*a*<sub>1</sub>(*a*<sub>*s*</sub> + *d*)<sup>*k*</sup>, &nbsp;&nbsp;
*a*<sub>2</sub>(*a*<sub>*s*</sub>&nbsp;+&nbsp;*d*)<sup>*k*</sup>, ..., *a*<sub>*s*</sub>(*a*<sub>*s*</sub>&nbsp;+&nbsp;*d*)<sup>*k*</sup>, (*a*<sub>*s*</sub>&nbsp;+&nbsp;d)<sup>*k*+1</sup>  
ஆகிய *s* + 1 எண்கள் கூட்டுத் தொடரில் அமையும் *k*-ஆற்றல்மிகு எண்கள் ஆகும்.
# எட்னா எரிமலை

**எட்னா எரிமலை** (Mount Etna) ஐரோப்பாவின் தென் இத்தாலியில் சிசிலித் தீவில் உள்ளது. ஜூன் 2013 இல் யுனெஸ்கோவால் உலகப் பாரம்பரியக் களங்களில் ஒன்றாக அறிவிக்கப்பட்டது.  
4000 ஆண்டுகளுக்கு முன் முதன்முதலாகப் பொங்கியது. இதுவரை 90 முறை பொங்கியுள்ளது. 1669 ஆம் ஆண்டு பொங்கியதில் 20000 பேர் இறந்தனர். எட்னா எரிமலையை ஆராய்வதற்கு இங்கிலாந்திலிருந்து 16 பயணிகள் 2000 ஆம் ஆண்டில் அங்கு சென்றார்கள்.  
1992 ஆம் ஆண்டில் வெடித்துச் சிதறிய எட்னா எரிமலை 2013 ஆம் ஆண்டு அக்டோபர் 27 ஆம் பகல் அன்று வெடித்தது. சிசிலியில் கடானியா வானூர்தி நிலையம் அருகில் இந்த எரிமலை உள்ளது. எனவே எரிமலை வெடித்தபோது வெளியேறிய புகை வானிலும் விமான நிலையத்திலும் பரவியதன் காரணமாக விமானப் போக்குவரத்து தடைப்பட்டது.  
எட்னா எரிமலையின் மண் வேளாண்மைக்கு ஏற்றதாக உள்ளது. எனவே மலையின் அடிவாரச் சரிவில் திராட்சைத் தோட்டங்களும் பிற பயிர்களும் வளர்க்கிறார்கள். எட்னா எரிமலையைப் பார்ப்பதற்கு சுற்றுலாப் பயணிகள் ஆயிரக்கணக்கில் அங்கு செல்கிறார்கள்.  
16 மார்ச் 2017 அன்று எட்னா எரிமலை மீண்டும் வெடித்து தீக்குழம்புகளைக் கக்கியது. இதனை படம் எடுக்கச் சென்ற பிபிசி ஊடகவியலாளர்கள் வெடித்துத்து சிறிய தீக்குழம்புகளிலிருந்து மயிரிழையில் தப்பினர்.  
- http://www.maalaimalar.com/2013/11/18031121/Italian-Volcano-Etna-erupts-ag.html
- http://www.dinamalar.com/news_detail.asp?id=852308
# குஷிநகர் மாவட்டம்

**குஷிநகர் மாவட்டம்**, இந்தியாவின் உத்தரப் பிரதேசத்தில் உள்ளது. இதன் தலைமையகம் பதரௌனா நகரில் உள்ளது. கவுதம புத்தர் தனது என்பதாவது அகவையில் பரிநிர்வாணம் அடைந்த குஷிநகர் இங்குள்ளது. இதன் காரணமாக இந்த மாவட்டத்திற்கும் இதே பெயர் சூட்டப்பட்டது.
# குஷிநகர் மாவட்டம்

## பொருளாதாரம்

வளர்ச்சியில் பின்தங்கியுள்ள இந்திய மாவட்டங்களுக்கு வளர்ச்சி நிதி அளிக்கப்படும். அந்த நிதியை இந்த மாவட்டமும் பெறுகிறது.
# குஷிநகர் மாவட்டம்

## மக்கள் தொகை

2011 ஆம் ஆண்டு கணக்கெடுப்பின்போது 3,560,830 மக்கள் வாழ்ந்தனர்.  
சராசரியாக சதுர கிலோமீட்டருக்குள் 1226 பேர் என்ற அளவில் மக்கள் நெருக்கம் இருக்கிறது. பால் விகித அளவீட்டின்படி, சராசரியாக 1000 ஆண்களுக்கு 955 பெண்கள் என்ற அளவில் உள்ளனர். இங்கு வாழ்பவர்களில் 67.66% பேர் கல்வியறிவு பெற்றுள்ளனர்.
# பிரேசிலிய ரெயால்

**ரெயால்** (; பிரேசிலிய போர்த்துக்கேயம்: ரெயாவ்; பன்மை **ரெயாயிசு**) பிரேசிலின் புழக்கத்திலுள்ள நாணயம் ஆகும். இதன் குறியீடு **R$** மற்றும் ஐ.எசு.ஓ குறியீடு **BRL** ஆகும். ஒரு ரெயால் 100 ***சென்டவோசாக*** ("நூற்றிலொன்று") பகுக்கப்பட்டுள்ளது.  
இப்போது புழக்கத்திலிருக்கும் ரெயால் 1994 இல் பழைய நாணயத்திற்கு மாற்றாக அறிமுகப்படுத்தப்பட்டது. முப்பதாண்டுகளாக வளர்ந்து வந்த பணவீக்கத்தைக் கட்டுப்படுத்த செயல்படுத்தப்பட்ட நிதி மேலாண்மை சீர்திருத்தத்தின் அங்கமாக புதிய நாணயம் வெளியிடப்பட்டது. அமெரிக்க டாலருக்கு இணையான நாணயமாற்று வீதத்தில் (1:1) வெளியிடப்பட்ட இந்தப் புதிய நாணயம் 1999இல் 2:1 ஆகவும் 2002இல் கிட்டத்தட்ட 4:1 ஆகவும் மதிப்பிறங்கியது. பின்னர் பொருளியல் வளர்ச்சியால் 2006இல் மீளவும் 2:1 நிலையை எட்டியது. திசம்பர் 31, 2013இல் நாணய மாற்றுவீதம் ஒரு அமெரிக்க டாலருக்கு 2.36 பிரேசிலிய ரெயாலாக இருந்தது.  
டாலரைப் போன்ற, இரட்டை நெடுங்கோடுகளை உடைய சிஃப்ரோ குறியீடு (<math>\mathrm{S}\!\!\!\Vert</math>) மூலம் குறிக்கப்படுகிறது. இருப்பினும் ஒருங்குறி இதனை எழுத்துரு வடிவத்தின் வேறுபாடாகவே கருதி தனி குறியீட்டை வழங்கவில்லை.
# போபால்-பிலாசுப்பூர் விரைவுவண்டி

**போபால்-பிலாசுப்பூர் விரைவு இரயில்** (*Bhopal–Bilaspur Express*) என்பது போபால் நகர இரயில் சந்திப்பிலிருந்து பிலாசுப்புர் சந்திப்பு வரை செல்லும் பயணிகள் விரைவு இரயிலைக் குறிக்கிறது. போபால் மத்தியப் பிரதேச மாநிலத்தின் தலைநகரமாகும். பிலாசுப்புர் சத்தீசுகர் மாநிலத்தில் உள்ளது. முன்னதாக இது மத்தியப் பிரதேசத்திலேயே இருந்தது.
# போபால்-பிலாசுப்பூர் விரைவுவண்டி

## இரயில் வண்டி எண்

போபாலில் இருந்து பிலாசுப்பூர் மற்றும் சத்தீசுகருக்குச் செல்லும் பிலாசுப்பூர் விரைவு தொடருந்தின் எண் 18235 ஆகும். அதேபோல் பிலாசுபூர், சத்தீசுகரிலிருந்து போபாலுக்குச் திரும்பும் தொடருந்தின் எண் 18236 ஆகும்.
# போபால்-பிலாசுப்பூர் விரைவுவண்டி

## வரும் நேரம் மற்றும் புறப்படும் நேரம்

இந்த தொடருந்து சேவை இருபுறங்களில் இருந்தும் தினமும் செயல்படுகிறது. தொடருந்து வண்டி எண் 18235 போபால் சந்திப்பிலிருந்து தினமும் காலை 8 மணி அளவில் புறப்படுகிறது. அதேபோல் திரும்பும்போது வண்டி எண் 18236 ஆக போபால் நிசத்பூரா இரயில் நிலையத்தினை மாலை 5:30 மணி அளவில் வந்தடைகிறது.
# போபால்-பிலாசுப்பூர் விரைவுவண்டி

## வழிப்பாதை மற்றும் நிறுத்தங்கள்

இந்த ரயில் சேவை பைனா-காட்னி இரயில் பாதை வழியே செல்கிறது. இதில் 63 க்கும் மேற்பட்ட இரயில் நிறுத்தங்கள் உள்ளன. இந்த இரயில் சேவை நகரத்தில் உள்ள இரயில் நிலைய நிறுத்தங்களுடன், புறநகர் பகுதிகளிலும் நிறுத்தங்களைக் கொண்டுள்ளது. இரயில்சேவையின் முக்கியமான இரயில் நிலைய நிறுத்தங்கள் கீழே கொடுக்கப்பட்டுள்ளன.  
- போபால் சந்திப்பு தொடருந்து நிலையம்
- போபால் நிசத்பூரா
- போபால் சுகேசேவானகர்
- போபால் தீவாங்கன்
- சாலமத்பூர்
- சாஞ்சி
- விதிசா
- குளப்கஞ்ச்
- காஞ்ச் பசோடா
- கால்கர்
- மண்டி பமோரா
- பைனா சந்திப்பு
- மல்கேடி
- குறாய் பகோரா
- குறாய்
- குறாய் சுமரேறி
- யெருவாகேடா
- இசர்வாரா
- சுமர்
- நரியொலி
- சௌகர் ரடோனா
- சௌகர்
- சௌகர் மக்ரோனியா
- சௌகர் கணேசுகன்
- பதாரியா
- லிதோரா குர்ட்
- கிர்வார்
- ஏசியானா
- தமோ
- தமோ பந்தக்பூர்
- குண்டல்பூர்
- சாலையா
- சகோனி
- கட்னி
- சாடோல்
- நவ்ரோசபாட்
- பிர்சிங்க்பூர்
- உமரியா
- அனுப்பூர் சந்திப்பு
- பான்வார் டோங்க்
- ருபௌன்ட்
- பிலாசுப்பூர் இரயில் நிலையம்
# போபால்-பிலாசுப்பூர் விரைவுவண்டி

## போபாலில் இருந்து பிலாஸ்பூருக்கு செல்லும் மற்ற இரயில்கள்

1. மகாநதி விரைவுவண்டி  
2. நர்மதா விரைவுவண்டி  
3. அமர்காண்டாக் விரைவு இரயில்  
4. கோண்டாவான விரைவுவண்டி  
5. சத்தீசுகர் விரைவு இரயில்
# பிரேசில் நேர வலயங்கள்

குளிர்காலம் உட்பட).
பெப்ரவரி 18, 2018 முதல் நவம்பர் 4, 2018 வரை.  
நேர வலயங்கள்.
நவம்பர் 4, 2018 முதல் பெப்ரவரி 17, 2019 வரை.  
**பிரேசில் நேர வலயங்கள்** சீர்தர நேர வலயங்களையொட்டி கணக்கிடப்படுகின்றன. நாடு (கடல்தாண்டிய தீவுகள் உட்பட) நான்கு சீர்தர நேர வலயங்களாகப் – UTC-02, UTC-03, UTC-04 மற்றும் UTC-05 பிரிக்கப்பட்டுள்ளன.  
நாட்டின் சில பகுதிகளில் மட்டுமே பகலொளி சேமிப்பு நேரம் அல்லது *கோடைக்கால நேரம்* கடைபிடிக்கப்படுகிறது. இவை தெற்கு, தென்கிழக்கு, மத்திய-மேற்கு மண்டலங்களிலுள்ள பிரேசிலின் மாநிலங்கள் ஆகும்.
# தம்தரி மாவட்டம்

இந்திய மாநிலமான சட்டீஸ்கரில் **தம்தரி மாவட்டம்** அமைந்துள்ளது. இதன் தலைமையகம் தம்தரி நகரில் அமைந்துள்ளது.
# தம்தரி மாவட்டம்

## புவிப்பரப்பு

இந்த மாவட்டத்தில் மகாநதி பாய்கிறது. இந்த ஆற்றின் நீர்வளத்தையும், துணை ஆறுகளின் நீர்வளத்தைப் பயன்படுத்தியும் உழவுத் தொழிலை மேற்கொள்கின்றனர்.
# தம்தரி மாவட்டம்

## பொருளாதாரம்

இங்கு 136 அரிசி அரவை ஆலைகள் இயங்குகின்றன.  
ரவிசங்கர் சாகர் அணையில் இருந்து பெறும் நீரை குடி நீராகப் பயன்படுத்துகின்றனர். அதைக் கொண்டு நீர்மின் நிலையம் அமைக்கப்பட்டுள்ளது.
இங்குள்ள நிலப்பரப்பில் 52 சதவிகிதப் பகுதிகள் காட்டுப் பகுதியாக உள்ளன.
# தம்தரி மாவட்டம்

## மக்கள் தொகை

2011 மக்கள் தொகைக் கணக்கெடுப்பின் போது 7,99,781 மக்கள் வாழ்ந்தனர். சராசரியாக, சதுர கிலோமீட்டருக்குள் 236 பேர் வாழ்கின்றனர். சராசரியாக ஆயிரம் ஆண்களுக்கு 1012 பெண்கள் என்ற அளவில் பால் விகிதம் கணக்கிடப்பட்டுள்ளது. இங்கு வாழ்பவர்களில் 78.95% பேர் கல்வியறிவு பெற்றுள்ளனர்.
# நலன் குமரசாமி

**நலன் குமரசாமி** ஒரு தமிழ்த் திரைப்பட இயக்குநர் ஆவார். கலைஞர் தொலைக்காட்சியின் நாளைய இயக்குநர் நிகழ்ச்சியின் குறும்படங்கள் மூலம் மக்களின் கவனத்திற்கு வந்த இவர் தோட்டா விலை என்ன?, ஒரு படம் எடுக்கணும், நெஞ்சுக்கு நீதி உள்ளிட்ட குறிப்பிடத்தக்க குறும்படங்களை இயக்கியுள்ளார். சூது கவ்வும் எனும் முழு நீள திரைப்படத்தின் மூலம் பெரும் கவனத்தைப் பெற்றார். திரைப்படத்துறைக்கு வரும் முன்னர் இவர் நிகழ்ச்சி மேலாண்மை (Event Management) மற்றும் நிலம் விற்பனை பணிகளைச் செய்துவந்தார்.
# நலன் குமரசாமி

## திரைப்பட வாழ்க்கை

| ஆண்டு | படம் | தொழில் | குறிப்பு |
| --- | --- | --- | --- |
| 2012 | *பீட்சா* | விசய் சேதுபதியின் நண்பன் |  |
| 2013 | *தீயா வேலை செய்யணும் குமாரு (திரைப்படம்)* |  |  |
| 2013 | *சூது கவ்வும்* |  |  |
| 2014 | *ஜிகர்தண்டா* | இயக்குனாரகவே | கௌரவத் தோற்றம் |
| 2015 | *எக்ஸ்* |  |  |
| 2016 | *காதலும் கடந்து போகும்* |  |  |
| 2016 | *மாயவன்* | } |  |
# .br

**.br** பிரேசிலின் அதியுயர் ஆள்கள இணைய நாட்டுக் குறியீடு (ccTLD) ஆகும். 2005 வரை இதனை *பிரேசிலிய இணைய வழிநடத்துக் குழு* (Comitê Gestor da Internet no Brasil) மேலாண்மை செய்து வந்துள்ளது. 2005இலிருந்து இதன் மேலாண்மையை *பிரேசிலிய பிணையத் தகவல் மையம்* (Núcleo de Informação e Coordenação do Ponto br) செய்து வருகின்றது. எந்தவொரு பதிவிற்கும் உள்ளூர் தொடர்பு தேவையான ஒன்று. போர்த்துக்கேய எழுத்துருக்களுடன் கூடிய ஆள்களப் பெயர்களும் ஏற்றுக் கொள்ளப்படுகின்றன.  
பல்கலைக்கழகங்களைத் தவிர்த்து, இரண்டாம்நிலை ஆள்களப் பெயர் நிலைநிறுத்தப்பட்டுள்ளது; ஒவ்வொரு பகுப்பினைப் பொறுத்து கொடுக்கப்பட்டுள்ள பட்டியலிலிருந்து தெரிந்தெடுத்துக் கொள்ளலாம். காட்டாக, <tt>site.art.br</tt> என்பது கலை (இசை, நாட்டுப்பாடல் *போன்ற*) பகுப்பிலும் <tt>site.org.br</tt> என்பது அரசு சார்பற்ற அமைப்பு பகுப்பிலும் வழங்கப்படுகின்றன. கல்வி நிறுவனங்கள் <tt>.edu.br</tt> என்ற இரண்டாம்நிலைப் பெயரைப் பயன்படுத்தலாம்; இருப்பினும், பெரும்பான்மையான பொதுத்துறை பல்கலைக்கழகங்கள் உட்பட, <tt>.com.br</tt> என்றும் <tt>.br</tt> என்றும் பயன்படுத்துகின்றன. ஏப்ரல் 2010 நிலவரப்படி பெரும்பான்மையான, பதிவானவற்றில் 90%க்கும் கூடுதலானவை, பகுப்புகளைக் கண்டுகொள்ளாது <tt>.com.br</tt> என்ற ஆள்களப் பெயரையே பயன்படுத்துகின்றன. <tt>.jus.br</tt> (நீதித்துறை), மற்றும் <tt>.b.br</tt> (வங்கிகள்) ஆள்களப் பெயர்களின் பயன்பாடு *களப் பெயர் முறைமை பாதுகாப்பு நீட்சி*களால் (DNSSEC) கட்டாயமாக்கப்பட்டுள்ளன.
# எனது பயணம் (நூல்)

**எனது பயணம்** சுவாமி விவேகானந்தரின் பயண நூல். விவேகானந்தரின் நகைச்சுவை உணர்வுக்கும், வரலாற்று உண்மைகளை நகைச்சுவையாகவே தரும் திறமைக்கும் ஒரு சான்று நூல். சுவாமி விவேகானந்தரின் நூல்களுள் இது வித்தியாசமான ஒன்று. இராமகிருஷ்ண மடத்தால் வெளியிடப்பட்டது.  
இந்த நூல் ’உத்போதன்’ என்ற வங்காளப் பத்திரிக்கைக்காக அவர் தமது பயண அனுபவங்களை வங்க மொழியில் எழுதியதின் தமிழாக்கம். அப்போது அந்த பத்திரிக்கையின் ஆசிரியராக இருந்தவர் சுவாமி திரிகுணாதீதானந்தர். அவருக்கு இதை ஒரு கடித நடையில் எழுதியுள்ளார் சுவாமி விவேகானந்தர். தமிழில் முதலில் இந்நூல் 1986 ஆம் ஆண்டு வெளிவந்தது. இரு மறுபதிப்புகளுக்கு பின்னர், இரண்டாம் பதிப்பு, குறிப்புகளுடன் 1996 இல் வெளிவந்தது.
# எனது பயணம் (நூல்)

## முதல் அத்தியாயம்

சுவாமி விவேகானந்தர் இரண்டாம் முறை மேலைநாடுகளுக்கு 1899 ஆம் ஆண்டு ஜூன் 20 ஆம் நாள் நீராவிக் கப்பல் கோல்கொண்டாவில் கல்கத்தாவிலிருந்து கிளம்பினார். பிரயாணத்தில் அவரது சக பிரயாணிகள் சுவாமி துரியானந்தரும், சகோதரி நிவேதிதையும். வரலாற்றை படிப்போருக்கு ஆர்வம் ஏற்படும் விதத்தில் கூறுகிறார் சுவாமி விவேகானந்தர். இதில் கப்பல் பிரயாணிகள் சேர்ந்து ஒரு சுறாமீனைப் பிடிக்கும் நிகழ்வை விவரிக்கும் இடத்தில், அந்த இடத்திற்கே படிப்போரை அழைத்துச் சென்றுவிடுகிறார்.
# எனது பயணம் (நூல்)

## இரண்டாம் அத்தியாயம்

1900 ஆம் ஆண்டின் இறுதி0pயில் மேலைநாட்டிலிருந்து திரும்பிவரும் வழியிலான பயண விவரங்கள் தரப்பட்டுள்ளன. இதில் சக பிரயாணிகள் பிரபல பாடகி கால்வே, பிரபல எழுத்தாளர் ஜூல் போவா மற்றும் ஃபாதர் லாய்சன் ஆகியோர்.  
இதில் சுவாமி விவேகானந்தரது நாடுகளைப் பற்றிய தீர்க்க தரிசனங்களும் அடங்கியுள்ளன:
"செர்பியா,பல்கேரியா போன்றவை துருக்கி மாவட்டங்கள். ரஷ்ய-துருக்கிப் போருக்குப் பின் பேரளவிற்குச் சுதந்திரம் அடைந்துள்ளன...பெருமளவுக்கு ரத்தம் சிந்தி, பல ஆண்டுகள் போராடி அவர்கள் துருக்கியிடமிருந்து விடுதலை அடைந்தனர். ஆனால் கூடவே ஒரு சங்கடமான பிரச்சினையும் எழுந்துள்ளது. ஐரோப்பிய முறையில் அவர்கள் தங்களுக்கென ராணுவத்தை உருவாக்கிக் கொள்ள வேண்டும். இல்லையெனில் ஒருநாள் கூட அவர்களால் பாதுகாப்பாக இருக்க முடியாது. இன்றோ நாளையோ அவர்கள் ரஷ்யாவினால் அடிமை கொள்ளப்படுவது உறுதி..." after this its over
# எனது பயணம் (நூல்)

## பிற்சேர்க்கை

அவர் எழுதி வைத்திருந்த கான்ஸ்டான்டி நோபிள், ஏதன்ஸூம் கிரீஸூம், லூவரி மியூசியம் பற்றிய குறிப்புகள் இந்தப் பகுதியில் தரப்பட்டுள்ளன.
# Module:Category handler/doc

This module implements the template. The category handler template helps other templates to automate both categorization and . For information about using the category handler template in other templates, please see the **template documentation**. Keep reading for information about using the category handler module in other Lua modules, or for information on exporting this module to other wikis.
# Module:Category handler/doc

## Use from other Lua modules

### When not to use this module

For cases where a module only needs to categorise in one of the namespaces main (articles), file (images) or category, then using this module is overkill. Instead, you can simply get a title object using mw.title.getCurrentTitle and check the <code>nsText</code> field. For example:
<source lang="lua">
local title = mw.title.getCurrentTitle
if title.nsText == 'File' then
-- do something
end
</source>
However, if your module needs to categorize in any other namespace, then we recommend you use this module, since it provides proper category suppression and makes it easy to select how to categorize in the different namespaces.
# Module:Category handler/doc

## Use from other Lua modules

### Namespaces

This module detects and groups all the different used on Wikipedia into several types. These types are used as parameter names in this module.  
:**main** = Main/article space, as in normal Wikipedia articles.
:**talk** = Any talk space, such as page names that start with "Talk:", "User talk:", "File talk:" and so on.
:'''user, wikipedia, file ... = The other namespaces except the talk pages. Namespace aliases are also accepted. See the table below for the full list.
:**other** = Any namespaces that were not specified as a parameter to the template. See examples below.  
;List of possible namespace parameters
(excluding <code>*talk*</code> and <code>*other*</code>)
# Module:Category handler/doc

## Use from other Lua modules

### Basic usage

This module takes two or more parameters. Here's an example using a hello world program:  
<source lang="lua">
p = {}
local categoryHandler = require( 'Module:Category handler' ).main  
function p.main
local result = 'Hello world!'
local category = categoryHandler{
'',
nocat = .args.nocat -- So "nocat=true/false" works
}
category = category or '' -- Check that we don't have a nil value for the category variable.
return result .. category
end  
return p
</source>  
The above example uses the default settings for the category handler module. That means the example module will categorize on pages in the following namespaces:
:**main**, **file**, **help**, **category**, **portal** and **book**
But it will *not* categorize in any other namespaces, e.g.:
:**talk**, **user**, **wikipedia**, **mediawiki**, **template** ...  
And it will *not* categorize on blacklisted pages. (See section blacklist below.)  
The reason the category handler module does not categorize in some of the namespaces is that in those namespaces most modules and templates are just demonstrated or listed, not used. Thus most modules and templates should not categorize in those namespaces.  
Any module or template that is meant for one or more of the namespaces where this module categorizes can use the basic syntax as shown above.